b'\n_START_ARTICLE_\n\xc5\xbdametovka\n_START_PARAGRAPH_\n\xc5\xbdametovka, tudi \xc5\xbeametna \xc4\x8drnina ali modra kav\xc4\x8dina, je rde\xc4\x8da sorta vinske trte in istoimensko vino. Je avtohtona slovenska sorta. Na mariborskem Lentu raste 400 let stara trta te sorte, ki je najstarej\xc5\xa1a trta na svetu in je s tem atributom vpisana tudi v Guinessovi knjigi rekordov. Trta zori pozno, obrodi veliko grozdja in je izjemno odporna proti \xc5\xa1kodljivcem. Njeno vino spada v namizni razred in je sestavni del mnogih slovenskih vin: metli\xc5\xa1ka \xc4\x8drnina, cvi\xc4\x8dek, rde\xc4\x8di bizelj\xc4\x8dan, itd.'